356 G. Walpers. Rubiaceae. 



Suffratex opposite ramosus, ramis teretibus tomento albo densis- 

 simo tectis. Folia opposita, lanceolata, acuta, in petiolum longe atte- 

 nuata, triplinervia , concoloria, pallida, albo-tomentosa, 9-21 lineas 

 longa, 2-5 lineas lata. Stipulae liberae, lineares, villosae, brevissimae, 

 persistentes. Flores in apice ramulorum umbellatim congesti. Calyx 

 extus breviter tomentosus, lobis foliaceis membranaceis pellucidis 

 reticulato-venosis villosis; laciniis filiformibus tomentosis triplo brevio- 

 ribus caducis. Interdum loco quatuor tres tantummodo reperiuntur 

 calycis lobi foliacei, tunc laciniae accessoriae quinque adsunt. Capsu- 

 lam quoque quadrilocularem trispermam, ovulo quarto abortivo inveni. 

 Lobi calycini petiolus 3 lineas longus; lamina totidem lineas longa la- 

 taque est. Corollae tubus longus, gracilis, cylindricus, extus tomentosus; 

 limbus quadrifidus rarius quinquefidus, laciniis deltoideis patentibus 

 intus glabris sulphureis. Stamina 4-5. Capsula globosa, sponte sece- 

 dens in valvulas quatuor, tetrasperma. Bracteae in pedunculi basi 

 difformes, altera lanceolata, altera filiformi. 



Variat hoc genus calyce floreque tetrameris pentamerisque capsu- 

 lisque bi- vel quadrilocularibus. Neque trilocularem neque quinque- 

 locularem observare capsulam contigit. 



Chile: in Cordillera de Copiapd. Fl. Martio. (v. s.) 



CALYCOPHYLLUM DeC. 



C. grandiflorum Meyen Reise II. 234. 



Luconia. Species a me non visa. 



C. foliis ovatis acuminatis acutis, basi attenuatis utrinque te- 

 nue hirsutis, caule tereti subhirsuto albo-punctato, corymbis termi- 

 nalibus, calycis lobo petiolato maximo ovato, apice acuto, basi acumi- 

 nato, candidissimo quinquenervio. (Meyen 1. c.) 



